### NN 33/2016 (15.4.2016.), Odluka o minimalnim financijskim standardima, kriterijima i mjerilima za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva u 2016. godini

VLADA REPUBLIKE HRVATSKE

892

Na temelju članka 120. stavka 3. Zakona o socijalnoj skrbi (»Narodne novine«, br. 157/13, 152/14 i 99/15), Vlada Republike Hrvatske je na sjednici održanoj 6. travnja 2016. godine donijela

ODLUKU

O MINIMALNIM FINANCIJSKIM STANDARDIMA, KRITERIJIMA I MJERILIMA ZA FINANCIRANJE MATERIJALNIH I FINANCIJSKIH RASHODA CENTARA ZA SOCIJALNU SKRB I TROŠKOVA OGRJEVA KORISNICIMA KOJI SE GRIJU NA DRVA U 2016. GODINI

OPĆE ODREDBE

I.

Ovom Odlukom utvrđuju se minimalni financijski standardi, kriteriji i mjerila za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva u 2016. godini.

II.

Jedinice područne (regionalne) samouprave, odnosno Grad Zagreb za centre za socijalnu skrb koji imaju sjedište na njihovom području, osiguravaju sredstva za materijalne i financijske rashode centara za socijalnu skrb.

Materijalni rashodi centara za socijalnu skrb su:

– naknade troškova zaposlenima (službena putovanja, naknade za rad na terenu, naknade za odvojeni život te stručno usavršavanje zaposlenika),

– rashodi za materijal i energiju (uredski materijal i ostali materijalni rashodi, materijal i sirovine, energija, materijal i dijelovi za tekuće održavanje i investicijsko održavanje i sitni inventar),

– rashodi za usluge (telefona, pošte i prijevoza, tekućeg i investicijskog održavanja, komunalne usluge, zakupnine i najamnine osim najma vozila, zdravstvene usluge, intelektualne i osobne usluge, računalne usluge i ostale usluge),

– ostali nespomenuti rashodi poslovanja (naknade za rad povjerenstava, upravnog vijeća i slično, premije osiguranja, reprezentacija, članarine, pristojbe i naknade i ostali nespomenuti rashodi poslovanja).

Financijski rashodi su:

– ostali financijski rashodi (bankarske usluge i usluge platnog prometa, negativne tečajne razlike i valutne klauzule, zatezne kamate i ostali nespomenuti financijski rashodi).

III.

Kriterij za materijalne i financijske rashode je broj radnika zaposlenih u centru za socijalnu skrb.

Mjerilo je prosječni mjesečni iznos sredstava po radniku.

Minimalni financijski standard materijalnih i financijskih rashoda centara za socijalnu skrb za 2016. godinu, sukladno stavcima 1. i 2. ove točke, po jedinicama područne (regionalne) samouprave, odnosno Gradu Zagrebu iznosi:

|  |  |  |  |
| --- | --- | --- | --- |
| ŽUPANIJA | Broj zaposlenih | Prosječni mjesečni iznos sredstava po radniku | Materijalni i financijski rashodi 2016. g. |
| 1 | 2 | 3 | 4 |
| ZAGREBAČKA | 143 | 2.160 | 3.707.000 |
| KRAPINSKO-ZAGORSKA | 70 | 2.395 | 2.012.000 |
| SISAČKO-MOSLAVAČKA | 117 | 2.425 | 3.405.000 |
| KARLOVAČKA | 76 | 2.156 | 1.966.000 |
| VARAŽDINSKA | 94 | 1.910 | 2.154.000 |
| KOPRIVNIČKO-KRIŽEVAČKA | 68 | 2.058 | 1.679.000 |
| BJELOVARSKO-BILOGORSKA | 89 | 2.013 | 2.150.000 |
| PRIMORSKO-GORANSKA | 142 | 2.025 | 3.450.000 |
| LIČKO-SENJSKA | 35 | 2.500 | 1.050.000 |
| VIROVITIČKO-PODRAVSKA | 49 | 2.126 | 1.250.000 |
| POŽEŠKO-SLAVONSKA | 41 | 2.358 | 1.160.200 |
| BRODSKO-POSAVSKA | 69 | 1.954 | 1.618.000 |
| ZADARSKA | 73 | 2.100 | 1.840.000 |
| OSJEČKO-BARANJSKA | 154 | 2.056 | 3.800.000 |
| ŠIBENSKO-KNINSKA | 71 | 2.171 | 1.850.000 |
| VUKOVARSKO-SRIJEMSKA | 97 | 1.780 | 2.072.000 |
| SPLITSKO-DALMATINSKA | 194 | 2.448 | 5.700.000 |
| ISTARSKA | 111 | 2.156 | 2.871.250 |
| DUBROVAČKO-NERETVANSKA | 64 | 1.868 | 1.435.000 |
| MEĐIMURSKA | 56 | 1.860 | 1.250.000 |
| GRAD ZAGREB | 374 | 1.609 | 7.220.000 |
| SVEUKUPNO | 2.187 | 2.044 | 53.639.450 |

IV.

Jedinica područne (regionalne) samouprave, odnosno Grad Zagreb, osigurava sredstva za troškove ogrjeva korisnicima koji se griju na drva.

Kriterij za izdatke troškova ogrjeva korisnicima koji se griju na drva je broj korisnika planiran u 2015. godini.

Mjerilo je iznos od 950,00 kuna po korisniku za troškove ogrjeva korisnicima koji se griju na drva.

Minimalni financijski standard izdataka troškova ogrjeva korisnicima koji se griju na drva za 2016. godinu, sukladno stavcima 1., 2. i 3. ove točke, po jedinicama područne (regionalne) samouprave, odnosno Gradu Zagrebu iznosi:

|  |  |  |
| --- | --- | --- |
|  | 2016. g. | |
| ŽUPANIJA | Broj  korisnika | Iznos  kn |
| 1 | 2 | 3 |
| ZAGREBAČKA | 1.845 | 1.752.750 |
| KRAPINSKO-ZAGORSKA | 1.000 | 950.000 |
| SISAČKO-MOSLAVAČKA | 3.584 | 3.404.800 |
| KARLOVAČKA | 2.511 | 2.385.450 |
| VARAŽDINSKA | 1.455 | 1.382.250 |
| KOPRIVNIČKO-KRIŽEVAČKA | 1.251 | 1.188.450 |
| BJELOVARSKO-BILOGORSKA | 1.870 | 1.776.500 |
| PRIMORSKO-GORANSKA | 1.538 | 1.461.100 |
| LIČKO-SENJSKA | 700 | 665.000 |
| VIROVITIČKO-PODRAVSKA | 1.600 | 1.520.000 |
| POŽEŠKO-SLAVONSKA | 1.506 | 1.430.700 |
| BRODSKO-POSAVSKA | 2.650 | 2.517.500 |
| ZADARSKA | 1.660 | 1.577.000 |
| OSJEČKO-BARANJSKA | 6.164 | 5.855.800 |
| ŠIBENSKO-KNINSKA | 3.158 | 3.000.100 |
| VUKOVARSKO-SRIJEMSKA | 2.808 | 2.667.600 |
| SPLITSKO-DALMATINSKA | 3.540 | 3.363.000 |
| ISTARSKA | 800 | 760.000 |
| DUBROVAČKO-NERETVANSKA | 706 | 670.700 |
| MEĐIMURSKA | 1.517 | 1.441.150 |
| GRAD ZAGREB | 1.848 | 1.755.600 |
| SVEUKUPNO | 43.711 | 41.525.450 |

V.

Minimalni financijski standardi, kriteriji i mjerila utvrđeni u točkama III. i IV. ove Odluke čine osnovicu za izračun pomoći izravnanja za decentralizirane funkcije jedinicama područne (regionalne) samouprave, odnosno Gradu Zagrebu u skladu sa Zakonom o financiranju jedinica lokalne i područne (regionalne) samouprave.

VI.

Sredstva iz točke III. ove Odluke jedinice područne (regionalne) samouprave, odnosno Grad Zagreb dužni su rasporediti centrima za socijalnu skrb na svom području, a sredstva iz točke IV. ove Odluke jedinice područne (regionalne) samouprave, odnosno Grad Zagreb dužni su rasporediti korisnicima sukladno odluci nadležne jedinice područne (regionalne) samouprave, odnosno Grada Zagreba.

Sredstva iz točke III. ove Odluke jedinice područne (regionalne) samouprave, odnosno Grad Zagreb dužni su planirati, knjigovodstveno evidentirati i iskazivati u financijskim izvještajima na podskupini računa 366 – Pomoći proračunskim korisnicima drugih proračuna, dok su centri za socijalnu skrb dužni ista sredstva planirati, knjigovodstveno evidentirati i iskazivati u financijskim izvještajima na podskupini računa 636 – Pomoći proračunskim korisnicima iz proračuna koji im nije nadležan.

VII.

Jedinice područne (regionalne) samouprave, odnosno Grad Zagreb dužni su Ministarstvu socijalne politike i mladih izvještaje za razdoblje od 1. siječnja do 31. prosinca 2016. godine, dostaviti do 31. ožujka 2017. godine na obrascima S-1 – Izvještaj o ostvarenim prihodima i rashodima centara za socijalnu skrb i S-3 – Izvještaj o ostvarenim prihodima i rashodima jedinica lokalne i područne (regionalne) samouprave i Grada Zagreba, koji su sastavni dio ove Odluke.

VIII.

Ministarstvo socijalne politike i mladih na zahtjev nositelja financiranja iz točke II. stavka 1. ove Odluke može predložiti Vladi Republike Hrvatske preraspodjelu ili prenamjenu, utvrđenih bilančnih prava jedinicama područne (regionalne) samouprave, odnosno Gradu Zagrebu u sklopu ukupno utvrđenih sredstava za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva, ako se utvrdi da je za financiranje istog to prijeko potrebno. Svoje zahtjeve nositelji financiranja podnose Ministarstvu socijalne politike i mladih najkasnije do 30. lipnja 2016. godine, a Ministarstvo socijalne politike i mladih je najkasnije do 31. kolovoza 2016. godine dužno predložene izmjene i dopune dostaviti na mišljenje Ministarstvu financija.

IX.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/16-04/57

Urbroj: 50301-04/04-16-2

Zagreb, 6. travnja 2016.

Predsjednik

Tihomir Orešković, v. r.

|  |
| --- |
| ŽUPANIJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| IZVJEŠTAJ O OSTVARENIM PRIHODIMA I RASHODIMA CENTARA ZA SOCIJALNU SKRB |
| (Odluka o minimalnim financijskim standardima, kriterijima i mjerilima za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva u 2016. godini) |

|  |  |  |  |  |
| --- | --- | --- | --- | --- |
| Zbirna tablica za centre za socijalnu skrb | | | | |
| TABLICA: S-1 | |  |  |  |
|  | |  |  |  |
| R. br. | Naziv | Plan | Ostvarenje | Indeks Ostvarenje/Plan\*100 |
| Prihodi | | | | |
| 1. | Prihod od Županije ili Grada za materijalne rashode |  |  |  |
| 2. | Prihod od Županije ili Grada za troškove ogrjeva |  |  |  |
| 3. | Ukupni prihod (r.br. 1 do 2) |  |  |  |
| Rashodi | | | | |
| 4. | Materijalni rashodi |  |  |  |
| 5. | Pomoć za troškove ogrjeva |  |  |  |
| 6. | Ukupni rashodi (r.br. 4 do 5) |  |  |  |
|  | | | | |
| 7. | Višak prihoda (r.br. 3 – r.br. 6) |  |  |  |
| 8. | Manjak prihoda (r.br. 6 – r.br. 3) |  |  |  |
| 9. | Višak prihoda iz prethodne godine – preneseni |  |  |  |
| 10. | Manjak prihoda iz prethodne godine – preneseni |  |  |  |
| 11. | Višak prihoda raspoloživ u sljedećem razdoblju (r.br. 7-8 + 9-10) |  |  |  |
| 12. | Manjak prihoda za pokriće u sljedećem razdoblju (r.br. 8-7 + 10-9) |  |  |  |

|  |
| --- |
| ŽUPANIJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| IZVJEŠTAJ O OSTVARENIM PRIHODIMA I RASHODIMA JEDINICA LOKALNE I PODRUČNE (REGIONALNE) SAMOUPRAVE I GRADA ZAGREBA |
| (Odluka o minimalnim financijskim standardima, kriterijima i mjerilima za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva u 2016. godini) |

|  |  |  |
| --- | --- | --- |
| Obračun županija | | |
| TABLICA: S-3 | |  |
| R. br. | Naziv | Ostvarenje |
| Prihodi | | |
| 1. | Ostvareni prihod iz stope 0,2 za centre za socijalnu skrb |  |
| 2. | Ostvareni prihod iz potpora za centre za socijalnu skrb |  |
| 3. | Ukupni prihodi (r.br. 1 do 2) |  |
| Rashodi | | |
| 4. | Doznaka županija centrima za socijalnu skrb |  |
|  | | |
| 5. | Višak prihoda (r.br. 3 – r.br. 4) |  |
| 6. | Manjak prihoda (r.br. 4- r.br. 3) |  |
| 7. | Višak prihoda iz prethodne godine – preneseni |  |
| 8. | Manjak prihoda iz prethodne godine – preneseni |  |
| 9. | Višak prihoda raspoloživ u sljedećem razdoblju (r.br. 5-6 + 7-8) |  |
| 10. | Manjak prihoda za pokriće u sljedećem razdoblju (r.br. 6-5 + 8-7) |  |

33 15.04.2016 Odluka o minimalnim financijskim standardima, kriterijima i mjerilima za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva u 2016. godini